เรื่องร้องเรียน: บริเวณหน้าศึกษาภัณฑ์พาณิชย์ตามที่เคยแจ้งเรื่องไว้ก่อนหน้ายังพบการขับขี่จักรยานยนต์บนทางเท้าเช่นเดิม โดยไม่มีเจ้าหน้าที่หรือบุคคลที่เกี่ยวข้องเข้ามาดำเนินการ โดยผู้ที่ขับขี่บนทางเท้าขับขี่ด้วยความเร็วโดยไม่คำนึงถึงความปลอดภัยของนักเรียน เพราะเป็นพื้นที่ใกล้สถานศึกษา และ พบว่าบริเวณหน้าศึกษาภัณฑ์ลาดพร้าวไฟส่องสว่างน้อย ทำให้ผู้ขับขี่จักรยานยนต์บททางเท้าไม่ระวังคนเดินบนฟุตบาท ขอความเมตตาทาง กทม ช่วยเห็นใจคนเดินเท้าบ้าง ส่งเจ้าหน้าที่มากวดขันช่วงเย็น หรือ ติดกล้องวงจรปิด หรือมาติดป้าย กำหนดมาตรการบ้าง เพราะพื้นที่ดังกล่าวช่วงเย็นมีรถจักรยานยนต์ขึ้นมาขี่รถจนถนนสาธารณะเสียหายตลอดแนว ซึ่งทำให้นำมาซึ่งกรุงเทพมหานครต้องสิ้นเปลืองงบประมาณในการซ่อมแซมฟุตบาท อันเนื่องจากการปล่อยปละละเลยของเจ้าหน้าที่ในการกวดขันวินัยจราจร  รบกวนดำเนินการด้วยค่ะ
การดำเนินการของเจ้าหน้าที่: ฝ่ายเทศกิจได้จัดเจ้าหน้าที่กวดขันอย่างต่อเนื่อง
ความเห็นของผู้แจ้ง: ขอขอบคุณค่ะที่มาตรวจตรวจตราในพื้นที่จุดดังกล่าว แต่ขอให้มาปฏิบัติสม่ำเสมอนะคะ เพราะบริเวณดังกล่าวเป็นบริเวณที่พบปัญหาดังกล่าวมากจริงๆ ขอฝากในฐานะประชาชนที่ได้รับความเดือดร้อนจากเรื่องดังกล่าวค่ะ   ขอบคุณค่ะ
พื้นที่: แขวงวังทองหลาง เขตวังทองหลาง กรุงเทพมหานคร